Διερεύνηση των αναγκών των εκπαιδευτικών προσχολικής και πρώτης σχολικής ηλικίας σχετικά με την ανίχνευση και την εκπαιδευτική διαχείριση γλωσσικών και μαθησιακών διαταραχών στα δίγλωσσα/πολύγλωσσα παιδιά
Creators: name: Σωτηροπούλου, Σοφία Αθανασίου
Publisher: name: Aristotle University of Thessaloniki
Year: 2025
Subjects: Διγλωσσία
Πολυγλωσσία
Μαθησιακές δυσκολίες
Γλωσσικές δυσκολίες
Αναπτυξιακή Γλωσσική Διαταραχή
K.A.P.
Ανίχνευση
Εκπαιδευτική παρέμβαση
Bilingualism
Multilingualism
Learning disorders
Language disorders
Developmental Language Disorder
Detection
Educational intervention

description: Ο αυξανόμενος αριθμός δίγλωσσων/πολύγλωσσων μαθητών με γλωσσικές ή/και μαθησιακές διαταραχές (Γ/ΜΔ) στην Ευρώπη έχει καταστήσει επιτακτική την ανάγκη ακριβούς εντοπισμού των μαθητών αυτών στα εκπαιδευτικά πλαίσια. Η παρούσα εργασία εστιάζει στη διερεύνηση των γνώσεων, των στάσεων και των πρακτικών των εκπαιδευτικών προσχολικής και πρώτης σχολικής ηλικίας σε σχέση με την ανίχνευση και διαχείριση Γ/ΜΔ σε δί-/πολύγλωσσα παιδιά. Με τη διαρκή αύξηση των μεταναστευτικών ροών η πολυπολιτισμικότητα στα σχολεία συνιστά παγιωμένη πραγματικότητα, με αποτέλεσμα τα γλωσσικά ή/και μαθησιακά ελλείμματα να παρουσιάζουν εντονότερες εκπαιδευτικές προκλήσεις. Η έρευνα διεξήχθη μέσω ερωτηματολογίου βασισμένου στη μέθοδο K.A.P. (γνώσεις, στάσεις, πρακτικές), το οποίο χορηγήθηκε σε 81 εκπαιδευτικούς. Εξετάστηκαν οι γνώσεις των εκπαιδευτικών σχετικά με τη γλωσσική ανάπτυξη, τις Γ/ΜΔ και την εκμάθηση δεύτερης γλώσσας, αλλά και οι απόψεις και πρακτικές τους όσον αφορά την εκπαιδευτική διαχείριση δί-/πολύγλωσσων παιδιών με Γ/ΜΔ. Τα αποτελέσματα καταδεικνύουν ότι οι εκπαιδευτικοί αντιλαμβάνονται μεν τις ανάγκες των δίγλωσσων παιδιών, ωστόσο συχνά αδυνατούν να διακρίνουν τη διαφορά μεταξύ Γ/ΜΔ και δυσκολιών που προκύπτουν από τη διαδικασία κατάκτησης της δεύτερης γλώσσας. Η ελλιπής κατάρτιση και τα περιορισμένα διαγνωστικά εργαλεία δυσχεραίνουν τον πρώιμο εντοπισμό και την εκπαιδευτική υποστήριξη των δι-/πολύγλωσσων μαθητών με Γ/ΜΔ. Ως εκ τούτου, η παρούσα μελέτη προτείνει την ενίσχυση των γνώσεων των εκπαιδευτικών μέσω ειδικών προγραμμάτων κατάρτισης, μεθόδων έγκαιρης ανίχνευσης και τη χρήση προσαρμοσμένων εκπαιδευτικών προγραμμάτων. Η εισαγωγή καινοτόμων εργαλείων και εξατομικευμένων εκπαιδευτικών παρεμβάσεων μπορεί να συμβάλει καθοριστικά στη βελτίωση της διδασκαλίας και υποστήριξης των δίγλωσσων μαθητών με Γ/ΜΔ.
description: The increasing number of bilingual/multilingual students with language and/or learning disorders (LLDs) in Europe has made it imperative to accurately identify these students in educational settings. This thesis focuses on exploring the knowledge, attitudes and practices of preschool and early childhood teachers in relation to the identification and management of LLDs in bilingual/multilingual children. With the continuous increase in migration flows, multiculturalism in schools is a consolidated reality, with the result that language and/or learning disorders present more pronounced educational challenges. The research was conducted through questionnaire based on the K.A.P. (Knowledge, Attitudes, Practices) method, which was administered to 81 educators. Teachers' knowledge about language development, LLDs and second language learning, as well as their attitudes and practices regarding the educational management of bilingual/multilingual children with LLDs were investigated. The results show that, although teachers understand the needs of bilingual children, they are often unable to distinguish between LLDs and difficulties arising from the second language acquisition process. Inadequate training and limited diagnostic tools make it difficult to identify and support bilingual students with LLDs at an early stage. Therefore, this study proposes to improve teachers' knowledge through specific training programs, early detection methods and the use of adapted educational programs. The introduction of innovative tools and personalized educational interventions can contribute decisively in improving the teaching and support of bilingual students with LLDs.